# Litjet Tjoaterstuk: Die Poage is unnerwains

Aan Poage sproang fon een Stede ätter ju uur. Do saach hie aan Fugel mäd gans loange Bene.

Die Poage keek sik dän Fugel näiskierich an un kwaad:

**„Oo, die lopt je** **stak! Dät fersäike iek uk moal!“**



Hie moakede sik gans loang un fäng oun tou pattierjen.

Die Poage : **„Dät is goar nit so eenfach, so tou gungen.“**

Dät saach läip oarich uut. Man die Poage toachte sik deer niks bie.

Die Poage: **„Moaket Spoas!“**

Hie koom an aan See. Deer sätte hie sik deel un keek ap dät Woater.

Die Poage: **„Fain, hier tou sitten.”**

Ätter een Tiedloang fäl him ap, dät deer masse Seerouzen ap dät Woater swoamen.

Die Poage: **„Oo, deer wol iek moal apspringe!**

**Dät moaket wisse Spoas, deer ap tou läzen.“**

Hie stuud ap, noom Anloop un sproang in dän See. Do Seerouzen dukeden sik wäch un hie plumpste in´t Woater.

Die Poage: **„Blöde Seerouzen! Is uk loangwielich mäd jou!“**

Hie swoam wier an Lound, sätte sik wier deel un keek ap dät Woater.

Twäin uur Poagen komen ounsproangen.

Poagen: **“Wow, deer sunt je Seerouzen. Läit uus deer ap läze gunge un ju Sunne ap dän Buuk skiene läite!“**

Jo nomen Anloop un sproangen in dän See. Uk do bee loundeden in’t Woater.

Poagen: **„Blöde Seerouzen! Dät moakje wie nit wier! Läit uus uursainewaine waigunge!“**

Die Poage lachede un kwaad: **„Dät hiede iek jou wül fluks kwede kuud, dät dät niks wädt! Ha, ha, ha!“**